**Oulun ympäristön kynäilijät ry.**

**TOIMINTAKERTOMUS V. 2015**

*Vuosi 2015 oli yhdistyksen viides toimintavuosi. Perustava kokous oli 29.3.2011 Oulunsalossa, jossa olivat läsnä Maija Ahola, Anja Garanvölgyi, Rita Kumpulainen ja Anneli Lehtikangas. Perustava yleiskokous oli 27.4. Limingan kunnan valtuustosalissa, jossa oli läsnä 16 henkilöä, jotka myös liittyivät yhdistyksen jäseniksi. Yhdistys rekisteröitiin 12.9.2011 nimellä Oulun ympäristön kynäilijät ry ja sen kotipaikka on Liminka.*

**Jäsentapaamiset ja jäsenistö**

**Yhdistyksen vuosikokous** järjestettiin kirjoittajaseminaarin päätteeksi 8.3. Liminganlahden yhtenäiskoulun ruokalassa. Paikalla oli 9 jäsentä. Puheenjohtajana toimi Jari-Pekka Haataja ja sihteerinä Anja Garanvölgyi. Kiitos vielä Jari-Pekalle asiantuntevasta puheenjohtajuudesta.

Vuoden lopussa yhdistyksessä oli kaikkiaan 28 maksanutta jäsentä ja yksi kunniajäsen. Jäsenistöä on Limingasta, Tyrnävältä, Lumijoelta, Oulunsalosta, Kempeleestä, Haukiputaalta, Oulusta ja Turusta.

**Hallitus ja muut toimihenkilöt**

Hallitukseen on kuulunut
\* Maija Ahola, puheenjohtaja
\* Heidi Rundgren, varapuheenjohtaja
\* Liisa Eklund, varsinainen jäsen
\* Helena Sydänmetsä, varsinainen jäsen
\* Terttu Häkkinen, varsinainen jäsen
\* Pirkko Tuunainen, varajäsen
\* Paavo Niskasaari, varajäsen
Sihteerinä ja rahastonhoitajana on toiminut yhdistyksen jäsen Anja Garanvölgyi.
Toimintavuoden aikana hallitus on kokoontunut yhdeksän (9) kertaa.
Toiminnantarkastajana on toiminut yhdistyksen jäsen Pirkko Mattila ja varatoiminnantarkastajana Anna-Maria Rönkkö.

**Avustukset ja apurahat**

Limingan kunnalta saatu apurahaa 500 euroa. Suuret kiitokset Limingan kunnalle!

**Taidenäyttelyt**

Yhdistyksemme viides toimintavuosi avattiin näyttävästi tammikuuksi järjestetyllä yhdistyksen ensimmäisellä laajamittaisella taidenäyttelyllä Limingan kirjaston näyttelytilassa 7.1.2015. Näyttelyssä oli mukana kaikkiaan 20 jäsenen taidetta ; maalauksia, valokuvia, savitöitä, nukkeja, kirjoja ym. Kerta kaikkiaan hämmästyttävän upea saavutus! Hyvä ME! Näyttely oli esillä kirjastossa koko tammikuun ajan. Muutama taulu sieltä meni kaupaksikin.

Saman vuoden lokakuussa järjestimme taidenäyttelyn ”Syksyyn väreillä vireyttä” Tyrnävän Myllykirjastossa. Paavo Niskasaari toimi näyttelyn vastuuhenkilönä. Tähänkin näyttelyyn osallistui toistakymmentä jäsentämme maalauksillaan, valokuvillaan ja savitöillään. Tästäkin näyttelystä saimme hyvää palautetta ja Rantalakeuden päätoimittaja Sauli Pahkasalo teki näyttävän jutun Rantalakeus-lehteen.

**Kirjoittajaseminaari**

Kirjoittajaseminaari järjestettiin teemalla ” Unelmat valloilleen – hyvän mielen kirjoittajakurssi” 7.-8.3. Liminganlahden yhtenäiskoulun ruokalassa Limingassa innostavan KM, EO Paula Jakunahon ohjauksessa. Kiitos Paulalle!
Seminaari rakentui Paula Jakunahon alustuksiin, seminaarissa kirjoitettuihin lyhyisiin tehtäviin ja niiden analysointiin. Palaute kurssista oli pelkästään positiivista.
Tähän kirjoittajaseminaariin osallistui kaikkiaan 9 seminaarilaista. Yhdistyksen naiset tarjosivat seminaarin alkajaisiksi pullakahvit.

**Kirja- ja taidemessut**

Yhdistyksemme osallistui 12.-14.6. Oulu-seura ry:n järjestämille Oulun päivien kirja- ja taidemessuille, jotka pidettiin Oulun kansainvälisellä koululla Oulussa. Yhdistystämme ja maalaamiamme tauluja sekä julkaisemiamme kirjoja olivat esittelemässä Liisa Eklund, Terttu Häkkinen ja Paavo Niskasaari. Lisäksi Maija Aholalla ja Pirkko Mattilalla oli messuilla omat pöydät/esittelytila.

**Taideleiri Galleria 23:ssa**

Taideleiri järjestettiin 4.-5.7. Matti Heiskarin Galleria 23:ssa, ohjaajana edellisvuosien tapaan TAM Niina Kela. Kiitos Niina taas innostavasta ohjauksesta!

Taideleirille osallistui kaikkiaan 11 osallistujaa.

Mainittakoon, että taideleiriläiset saivat nauttia aterialla molempina päivinä Tiborin keittämiä unkarilaisia keittoja.
Taideleirin pääte- ja arviointitilaisuudessa Elli Hiltunen esitti ihanaa sellomusiikkia. Kiitos Ellille!
Leirin päätteeksi Matti Heiskari valitsi muutamia tauluja Galleria 23:ssa menneillään olevaan taidenäyttelyyn, joka kesti 10.8. saakka.

Yhdistys maksoi ohjaaja Niina Kelalle kurssin ohjauksesta kulukorvauksen.

**Taiteilua Limingassa –tapahtuma**

Yhdistyksemme osallistui 4.-6.9. järjestetyn Limingan Taiteilua –tapahtuman lähikirjamessuille esitellen jäsenistön julkaisemia teoksia. Kirjoja olivat esittelemässä mm. Helena Sydänmetsä, Pirkko Mattila ja Anja Garanvölgyi. Heidi Rundgren teki messuvieraille runomuotokuvia.

Yhdistyksemme järjesti myös kahvitarjoilua. Näissä tehtävissä toimivat mm. Liisa Eklund, Terttu Häkkinen ja Paavo Niskasaari.

Heikki Sarvela -saliin pystytetyllä pienimuotoisella taidenäyttelyllä. Lisäksi Lauluyhtye Nonetti, johon kuuluu viisi yhdistyksemme jäsentä, piti konsertin Heikki Sarvela -salissa.

**Kirjoittajapiiri**

Kirjoittajapiiri on kokoontunut Heidi Rundgrenin johdolla Limingan kirjastossa yhdeksän kertaa 26.1. ,16.2., 30,3., 20.4., 18.5., 14.9., 12.10., 9.11., ja 7.12 Kirjoittajapiiriläisiä on ollut edellisvuotta enemmän, eli noin 8 – 11 osallistujaa. Kiitos Heidille ja Helenalle innostavasta ohjauksesta!

 **Pikkujoulujuhla**

Pikkujoulujuhla järjestettiin 29.11. Oulun Automuseolla. Tilaisuuteen osallistui 9 jäsentä. Ohjelma oli kotikutoista. Laulettiin joululauluja Tiborin säestyksellä ja lausuttiin runoja. Kiitos Vieno ja Lauri Myllylälle taas paikan varauksesta ja henkilökunnalle maittavasta jouluateriasta!

**Kotisivut**

Yhdistyksen kotisivuja ylläpitää yhdistyksen sihteeri Anja Garanvölgyi.

Kotisivujen osoite on [www.monitaiteelliset.com](http://www.monitaiteelliset.com).

**Muuta toimintaa**

Yhdistyksemme oli näyttävästi esillä tammikuussa Kalevan yhteisösivulla, jossa saimme lähes koko sivun kokoisen palstatilan Liisa Eklundin kirjoittamaa tekstiä ja suuria hyviä kuvia, joita oli ottanut Jari-Pekka Haataja.

Tämän lisäksi Anja Garanvölgyi teki näyttävän mainoksen yhdistyksen järjestämästä taideleiristä laajalevikkiseen Limingan kunnan tapahtuma-esitteeseen. Mainostimme yhdistystämme myös LC Liminka/Kultasirkut –esitteessä ja Rantalakeus-lehdessä julkaisimme ilmoituksen vuosikokouksesta.

**Muistamiset**

Yhdistyksemme onniteli kukkatervehdyksin pyöreitä vuosia täyttäneitä sekä mm.
- Anja Garanvölgyitä ”Pitäjänneuvos”–kirjan julkaisemisesta
- Heidi Haatajaa avioitumisen johdosta
- Pirkko Mattilaa ”Kaunis Saara” – kirjan julkaisemisesta
- Helena Sydänmetsää ”Hyökyy seitsemäs aalto” –kirjan julkaisemisesta
- Pohjois-Pohjanmaan kirjoittajayhdistystä sen juhliessa 25 vuotistaivaltaan 29.8.